钦定古今图书集成/明伦汇编/宫闱典/第053卷 > 明
## 钦定古今图书集成/明伦汇编/宫闱典/第053卷 > 明

### 太祖洪武元年八月乙丑放元宫人

按：《大政纪》云云。

洪武五年，命礼部议宫官女职之制。

按《大政纪》：“洪武五年六月丁丑，命礼部议宫官女职
之制，定设六局，凡官七十五人，女使十八人。”

洪武二十二年、授“六尚局宫官。”

按《大政纪》：“洪武二十二年十二月己酉，授六尚局宫
官。上选民间淑德入宫者数人，使兼六尚局事，人各
勤事，故授以官，家给以禄，仍令服劳五六载，归其父
母，从与婚嫁，年高者许归，留守者听选。”

洪武二十九年，选用宫人、以供内职

按《明会典》：选用宫人，洪武二十九年定，所取女子，除
富豪不用，其馀不问贫难之家女子年十五二十岁
者，送进洒扫宫院，晒晾幔褥，浆糨衣服，造办饭食，许
各家父母亲送，赏钞五十锭。其在京军民之家，有女
子及无夫妇人，能写能筭者，不论贫富丑陋，皆许进
用，赏与前同。不许将体气恶疾，及已曾进到者，一概
进来。

### 惠宗建文四年六月成祖即位八月诏求民间妇女充内职

按《大政纪》：“洪武三十五年八月甲寅，诏求民间识字
妇女充内职，其妇人年至五十愿还乡里，女子给事
十年，愿还家适人者，俱从之。”

按《明会典》：“洪武三十五年，以补六尚官，令礼部出榜，
不分军民之家，但有识字妇人，年三十至四十愿来
者，有司起送。若女子识字，虽容貌丑陋，年十七八已
上愿来者，听一体应付脚力，赴京选用，俱本父母亲
自送来，给与赏赐，照依所授品级，给俸以厚其家，仍
免本家杂泛差役。其妇人入宫后，年至五十愿还乡”
者听。女子入宫，十数年后，有识字人替用，愿回乡及
适人者，听从其便。女官所管皆宫中事务，不过纪录
名数物件而已，别无艰难。此等识字妇人，若乡里耆
老、邻人举保出来有赏。

### 世宗嘉靖十三年收充女户选入内庭

按《明会典》：“嘉靖十三年题准：女子选入内庭，例应收
充女户者，舍馀于原卫，民籍于锦衣卫带管食粮，各
止终身，不许朦胧影射差役。”

嘉靖十年七月，选女侍百人入宫。

按：《大政纪》云云。

嘉靖十四年，延津民李拱臣献女，纳充后宫。

按《大政纪》：嘉靖十四年冬十一月，延津民李拱臣白
通政司，有女端丽，堪充下陈，转送礼部夏言以请，帝
曰：“此非大臣献谀，当从所愿。”后拱臣送女至京，言请
择日选视，帝曰：“此淑女至京，适值郊享，殆天意也，不

### 穆宗隆庆三年四月谕礼部选淑女

按《明通纪》：隆庆三年四月谕礼部：“祖宗之制，宫中设
六尚，以备内治。其选民间淑女十一岁至十六岁者
三百人。”

《易经》。